12/04/2017 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P.11739, do 10 de abril de 2017, pola que se aproba a adxudicación aos concellos da provincia dos espectáculos correspondentes ao Programa Rede Cultural 2017

RESOLUCIÓN POLA QUE SE APROBA A ADXUDICACIÓN AOS CONCELLOS DA PROVINCIA DOS ESPECTÁCULOS CORRESPONDENTES AO PROGRAMA REDE CULTURAL 2017 Don VALENTÍN GONZÁLEZ FORMOSO, Presidente da Deputación Provincial da Coruña. Primeiro. –Por resolución da Presidencia n.º 30, do 4 de xaneiro de 2017, aprobáronse as bases reguladoras e a convocatoria para a participación na programación da Rede Cultural da Deputación da Coruña para o ano 2017. A dita convocatoria foi publicada no BOP n.º 5, do 09/01/2017, e o prazo de presentación das solicitudes de grupos, intérpretes e empresas finalizou o 20/01/2017, ás 14.00 horas. Segundo. –Por resolución da Presidencia n.º 6068, do 22/02/2017, aprobouse a inclusión de espectáculos inscritos na Rede Cultural 2017. O prazo para solicitar os ditos espectáculos publicouse no BOP n.º 5, do 09/01/2017 e foi desde as 00.00 horas do 23/02/2017, ata ás 14.00 horas do 10/03/2017. Terceiro. –A base 4.3, despois da modificación das Bases da convocatoria realizada por resolución de data 07/04/2017, dispón que no “caso de ser suficiente a disposición orzamentaria e despois de comprobar a corrección e adecuación das solicitudes ás normas da Rede Cultural, a Deputación poderá aprobar de forma íntegra a proposta de programación dos concellos e das entidades, sen necesidade de que exista unha valoración técnica da proposta. Caso de que a disposición orzamentaria sexa insuficiente para atender o conxunto de peticións terá prioridade a adxudicación dos espectáculos solicitados polos concellos e realizarase a adxudicación en dúas fases, especificando na primeira fase – Adxudicación a concellos, o seguinte: Si a disposición orzamentaria global é suficiente para atender ás solicitudes presentadas polos concellos que cumpren os requisitos establecidos nas Bases reguladoras da Rede Cultural, poderase aprobar de forma íntegra a proposta de programación dos concellos, sen necesidade de que exista unha valoración técnica da proposta. Cuarto. –A partida orzamentaria 0612/3343/22609 do Orzamento Xeral desta Deputación para o exercicio corrente, ten consignación orzamentaria para facer fronte á concesión dos espectáculos propostos. Quinto. –Constan no expediente os informes da Unidade Xestora do Programa e do Servizo de Fiscalización. Vistos os antecedentes sinalados, así como as disposicións legais de aplicación, RESOLVO: 1.–ADXUDICAR os espectáculos que se sinalan deseguido: CONCELLO DE ABEGONDO CIF: P1500100A A totalidade das solicitudes referidas neste informe foron presentadas dentro do prazo establecido na convocatoria e cumpren os requisitos establecidos nela, atendendo ás declaracións e documentación solicitada. Os importes que figuran na presente proposta son as porcentaxes que Ile corresponden en relación cos cachés sinalados polas entidades titulares dos artistas e que figuran na resolución n.° 6068, do 22/02/2017, e modificacións posteriores, polas que se aprobaba a súa inclusión por reunir os requisitos establecidos.2.–Imputar o gasto sinalado á partida 0612/3343/22609, documento contable RC con n.° de operación 220170009161 do vixente orzamento.3.–Publicar a presente resolución no BOP, co que se entederá notificada aos interesados, de acordo co establecido no artigo 45 da Lei 39/2015, de 1 de outubro, do procedemento administrativo común das administracións públicas. A título informativo, publicar esta resolución no taboleiro de edictos e na páxina web da Deputación.4.–Aprobar a subscrición dos convenios correspondentes aos espectáculos sinalados. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou seproduza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 10 de abril de 2017. O Presidente O Secretario Valentín González Formoso José Luis Almau Supervía